પાટીદાર સમાજનાં અગ્રણીઓનું માનવું છે કે આપણે ત્યાં આજે પણ તબીબી ક્ષેત્રે જોઈએ તેટલો વિકાસ થયો નથી. આજે પણ દર્દીઓને રોગના નિદાન માટે મોટાં શહેરોમાં અથવા ગંભીર રોગના નિદાન માટે દુનિયાના બીજા દેશોમાં પણ જવું પડે છે. આપણે ઘરઆંગણે જ એવી હોસ્પિટલ અને રીસર્ચ સેન્ટરનું સ્વપ્ન પાટીદાર સમાજ જોવે છે જ્યાં દુનિયાના વિકસીત દેશોમાં કે આપણે ત્યાં મેટ્રો સિટીમાં આવેલી ટોચની હોસ્પિટલ જેવી ઉત્તમ સુવિધા સુરત શહેર અને આજુબાજુના લોકોને મળે. કિરણ હોસ્પિટલના નિર્માણથી તબીબી ક્ષેત્રે સુરત શહેરને એક મોટી સુવિધા મળવા જઈ રહી છે.